
	1.
	Noteikumu projekts
45. Šo noteikumu 42. un 43. punktā minēto personas datu glabāšanas termiņi:
	Priekšlikums
Izsakām priekšlikumu anotācijā sniegt skaidrojumu par datu dzēšanas kārtību, t.i., vai personas dati tiks dzēsti automātiski pēc noteiktā termiņa, vai tos dzēsīs manuāli pēc Valsts kancelejas vai iestādes iniciatīvas.
Piedāvātā redakcija
-
	Artis Gudļevskis (VID)

	2.
	Noteikumu projekts
46. Šo noteikumu 42.1. apakšpunktā minētos datus var glabāt ilgāk par šo noteikumu 45.1. apakšpunktā norādīto termiņu, ja saņemta datu subjekta piekrišana ilgākai datu apstrādei nolūkā informēt par citām piemērotām vakancēm. Šādā gadījumā datus glabā līdz brīdim, kad saņemts personas iesniegums par datu dzēšanu, bet ne ilgāk kā 24 mēnešus no pieteikuma iesniegšanas brīža.
	Priekšlikums
Izsakām priekšlikumu anotācijā sniegt skaidrojumu par datu dzēšanas kārtību, saņemot personas iesniegumu par datu dzēšanu vai iestājoties 24 mēnešu termiņam, t.i., vai personas datus būs iespējams dzēst iestādei, saņemot iesniegumu, vai tie dzēsīsies automātiski, iestājoties 24 mēnešu termiņam.
Piedāvātā redakcija
-
	Artis Gudļevskis (VID)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka anotācijā tiek lietoti termini "nodarbinātais”, "valsts civildienesta ierēdnis” un "darbinieks”, aicinām pārskatīt termina "darbinieks” lietojumu anotācijā. Gadījumos, kad tas attiecināms gan uz valsts civildienesta ierēdni, gan uz darbinieku, izsakām priekšlikumu lietot terminu "nodarbinātais”, tādējādi nodrošinot konsekventu terminoloģijas lietojumu.
Piedāvātā redakcija
-
	Artis Gudļevskis (VID)



